അയോർട്ടോ ഇലിയാക് ഒക്ലൂസീവ് ഡിസീസ്

അബ്ഡോമിനൽ അയോർട്ട കോമൺ ഇലിയാക് ധമനിയായി മാറുന്ന ഭാഗത്ത് രക്ത സഞ്ചാരത്തിനു തടസമുണ്ടാകുന്ന അവസ്ഥയാണ് ലെറിഷ് സിൻഡ്രോം (Leriche's syndrome) എന്നു കൂടി അറിയപ്പെടുന്ന അയോർട്ടോയിലിയാക് ഒക്ലൂസീവ് ഡിസീസ് (aortoiliac occlusive disease).

 ലക്ഷണങ്ങൾ 
പുരുഷന്മാരിൽ ഈ രോഗം മൂന്ന്  ലക്ഷണങ്ങളോടെ കാണിക്കുന്നു 
 തുടയിലും നിതംബത്തിലും അനുഭവപ്പെടുന്ന ക്ലോഡിക്കേഷൻ (claudication- ധമനികളിൽ ഉണ്ടാകുന്ന തടസ്സം മൂലം വ്യായാമം ചെയ്യുമ്പോൾ ഉണ്ടാകുന്ന വേദന)
 ഫെമറൽ പൾസ് കുറയുകയോ തീർത്തും ഇല്ലാതാവുകയോ ചെയ്യുക 
 ഉദ്ധാരണക്കുറവ് 

ഈ ലക്ഷണങ്ങൾ ഒരുമിച്ച് കാണുന്നതിനെ ലെറിഷ് സിൻഡ്രോം എന്ന് വിളിക്കുന്നു. രോഗത്തിന്റെ വ്യാപനവും തീവ്രതയുമനുസരിച്ച് മാംസപേശികൾക്കുണ്ടാകുന്ന അട്രോഫി, കാലുകളിൽ മുറിവുകൾ ഉണങ്ങാാൻ താമസം, ക്രിട്ടിക്കൽ ലിംബ് ഇസ്കീമിയ തുടങ്ങിയ ലക്ഷണങ്ങളും ഉണ്ടാകാം.  

 രോഗനിർണ്ണയം 
രോഗിയുടെ ശരീര പരിശോധനയിൽ ദുർബലമായ ഫെമറൽ പൾസും ആങ്കിൾ -ബ്രേക്കിയൽ ഇൻഡെക്സ് കുറഞ്ഞിരിക്കുന്നതും ശ്രദ്ധേയമായിരിക്കും. ഈ രോഗനിർണയം സ്ഥിരീകരിക്കാൻ കളർ ഡ്യൂപ്ലക്സ് സ്കാൻ വഴി സാധിക്കും. ഡിജിറ്റൽ സബ്ട്രാക്ഷൻ ആഞ്ജിയോഗ്രാഫി രോഗനിർണയത്തിനും ചികിത്സയ്ക്കും സഹായിക്കുന്ന മറ്റൊരു ഉപാധിയാണ്. ശസ്ത്രക്രിയ ആവശ്യമായി വരുന്ന അവസ്ഥകളിൽ മാത്രമേ ഈ രോഗനിർണയ/ചികിത്സാ രീതി ഉപയോഗിക്കാറുള്ളൂ. 

 ചികിത്സ 
ആൻജിയോപ്ലാസ്റ്റിയോ രക്തക്കുഴലിലേക്കുള്ള ബൈപാസോ വഴി രക്തക്കുഴലിനുള്ള തടസം നീക്കുകയാണ് ചികിത്സാരീതി. 

 ആൻജിയോപ്ലാസ്റ്റി  
 അയോർട്ടോ- ഇലിയാക് ബൈപാസ് ഗ്രാഫ്റ്റ് 
 ആക്സിലറി-ബൈ-ഫെമറൽ  , ഫെമറൽ-ഫെമറൽ ബൈപാസ്

 ചരിത്രം 
ഈ അവസ്ഥ ആദ്യമായി വിവരിച്ചത് 1914-ൽ റോബർട്ട് ഗ്രഹാം ആണ്.   18ആം നൂറ്റാണ്ടിൽ ജോൺ ഹണ്ടർ അതിറോ സ്ക്ലീറോസിസ് ബാധിച്ച അയോർട്ടിക് ബൈഫർക്കേഷൻ ശവച്ഛേദനം ചെയ്തത് ഹണ്ടേറിയ മ്യൂസിയത്തിൽ സൂക്ഷിച്ചിട്ടുണ്ട്. എന്നാൽ മൂന്ന് ലക്ഷണങ്ങളുടെ കൂട്ടമായി ഇതിനെ രേഖപ്പെടുത്തിയത് റെനെ ലെറിഷ് എന്ന ഫ്രെഞ്ച് സർജനാണ്.  ഈ രോഗം ബാധിച്ച 30 വയസുള്ള ഒരു രോഗി ചികിത്സയ്ക്ക് ശേഷം വേദന കൂടാതെ നടന്നതും ഉദ്ധാരണ ശേഷി തിരികെ കിട്ടിയതും ലെറിഷ് രേഖപ്പെടുത്തി. 

 ഇതും കാണുക 

 ക്ലോഡികേഷൻ 
 പെരിഫറൽ ആർട്ടറിയൽ ഡിസീസ് 

 അവലംബങ്ങൾ 

 പുറത്തേക്കുള്ള കണ്ണികൾ 
 തരംതിരിവ്  ഡി  ICD - 9-CM : 444.0 
 MeSH : D007925 
 രോഗങ്ങൾ DB : 29335  ബാഹ്യ റിസോഴ്സുകൾ  eMedicine : med / 2759 

വർഗ്ഗം:രക്തധമനി രോഗങ്ങൾ

Category:Vascular diseases
Category:Medical triads
Category:Syndromes affecting the aorta